Борис Младенов-Young
Детето се роди среднощ. Момче…

chitanka.info

Детето се роди среднощ. Момче.

За радост и за гордост на бащата.

Но някаква тревога непозната

уви, сърцето майчино обзе.

Стори й се, че в детското лице —

красиво, мило, нежно… ненагледно,

открива нещо странно и нередно,

което някак смътно с дни расте.

Очите му, примигващи едва,

втренчено гледаха в една посока…

И майката, с предчувствие нелепо

сама до истината се добра,

а тя бе тъжна, грозна и жестока —

детето беше се родило слепо!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.